मोनसे सुलुंनि बायदिब्ला, पान्जाब राज्योनि रितिकाआ बाङाइ बैसोयावनो IAS जानो सिमां सुजुना हादरनि सुबुंफोरनि थाखाय सिबिथाय होनो थांखि लादोंमोन। रितिका जिन्दालआ गावनि थांखिखौ सिगाङाव दोन्नानै सोलोंथायखौ मोजाङै लाबोयो आरो गोजौ सोलोंथायनि डिग्रिखौ लानानै जेब्ला 2018 माइथायाव UPSC आन्जादखौ गिबि खेब होनो नाजायो, बे समाव बिनि बिफाआ केन्सार बेरामजों बुगिनांना जोबथायाव जिउ गोमानायजों नखरा गोबां जेंनायाव गोग्लैयो। जाहोनाव रितिकानि UPSC आन्जाद होनो नाजानायनि फारसे गोबां गाज्रि गोहोम गोग्लैयो। नाथाय बेफोर जेंनाखौ गोसोनि जेंनाल’ सान्नानै रितिकाआ UPSC आन्जादखौ दिदोम गोसोजों होनानै दुलाराय भारतनि गेजेरावनो 88थि रेंकआव उथ्रिसारनो हायो आरो लाइमोन बैसोयावनो IAS अफिसार जायो।